CELEX: 32010R0385
Language: lt
Date: 2010-05-05 00:00:00
Title: 2010 m. gegužės 5 d. Komisijos reglamentas (ES) Nr. 385/2010, kuriuo taisomas Reglamentas (EB) Nr. 1831/96, nustatantis pagal GATT privalomas Bendrijos tarifines kvotas kai kuriems vaisiams ir daržovėms bei perdirbtiems vaisiams ir daržovėms ir numatantis jų administravimą nuo 1996 metų

6.5.2010   
            
            
               LT
            
            
               Europos Sąjungos oficialusis leidinys
            
            
               L 113/11
            
         KOMISIJOS REGLAMENTAS (ES) Nr. 385/2010
   2010 m. gegužės 5 d.
   kuriuo taisomas Reglamentas (EB) Nr. 1831/96, nustatantis pagal GATT privalomas Bendrijos tarifines kvotas kai kuriems vaisiams ir daržovėms bei perdirbtiems vaisiams ir daržovėms ir numatantis jų administravimą nuo 1996 metų
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (1), ypač į jo 148 straipsnį kartu su 4 straipsniu,
   kadangi:
   
               (1)
            
            
               Komisijos reglamentu (EB) Nr. 1831/96 (2) nustatytos tarifinės kvotos jo prieduose išvardytiems kai kuriems vaisiams ir daržovėms bei perdirbtiems vaisiams ir daržovėms ir numatytas tų tarifinių kvotų administravimas.
            
         
               (2)
            
            
               Nuo Reglamento (EB) Nr. 1831/96 priėmimo pasikeitė keletas to reglamento pirminiuose I, II ir III prieduose išvardytų KN kodų. Todėl tie priedai buvo pakeisti Komisijos reglamentu (EB) Nr. 973/2006 (3).
            
         
               (3)
            
            
               Paaiškėjo, kad Reglamento (EB) Nr. 1831/96 su pakeitimais, padarytais Reglamentu (EB) Nr. 973/2006, I priede trūksta KN kodo 2009 80 34, todėl šį kodą reikia įtraukti į tą priedą.
            
         
               (4)
            
            
               Todėl Reglamento (EB) Nr. 1831/96 su pakeitimais, padarytais Reglamentu (EB) Nr. 973/2006, I priedas turėtų būti atitinkamai pataisytas.
            
         
               (5)
            
            
               Šiame reglamente nustatytos priemonės atitinka Bendro žemės ūkio rinkų organizavimo vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1831/96 I priedo grafoje „KN kodas TARIC subpozicija“, kuri priskiriama eilės numeriui 09.0093, įrašomas KN kodas 2009 80 34.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas nuo 2006 m. liepos 3 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2010 m. gegužės 5 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 299, 2007 11 16, p. 1.
   
      (2)  OL L 243, 1996 9 24, p. 5.
   
      (3)  OL L 176, 2006 6 30, p. 63.